Policajac sa Petlovog brda
Policajac sa Petlovog brda je srpska igrana TV-serija koja se od 1993. do 1994. emitovala na programu RTS. Snimana je 1992. i 1993. godine u režiji Mihaila Vukobratovića, scenario je pisao Predrag Perišić. Emitovana je u dva odvojena ciklusa, od 7. februara 1993. do 4. decembra 1994.

Predstavljala je proširenje, odnosno nastavak istoimenog igranog filma premijerno prikazanog početkom 1992. godine.

Kratak sadržaj 

Policijski inspektor Boško Simić, ima petoro dece i četiri žene. Spretan u akcijama, neobičan otac i „majka“ svojoj deci, neponovljiv svojim bivšim i budućim ženama.
Sve njegove bivše supruge su vrlo uspešne poslovne žene, a njihove karijere ne ostavljaju nimalo vremena za porodični život, dok Boško sa svojom decom živi u kući na Petlovom brdu. Vremenom njegov profesionalni život trpi jer njegov šef ne želi da toleriše stalna zakašnjenja i izostajanje sa posla. Život njegove neobične porodice pun je komičnih situacija, ali porodična ljubav pomaže da se uvek i iz svake situacije pronađe najbolji izlaz.

Spisak epizoda

Uloge

Reference

Spoljašnje veze 
 
 
 Policajac sa Petlovog brda (port.rs)

Srpske TV-serije